Федэрацыя прафсаюзаў Беларусі

Федэрацыя прафсаюзаў Беларусі (: ФПБ) — нацыянальны прафсаюзны цэнтр, рэспубліканскае добраахвотнае незалежнае аб’яднанне прафесійных саюзаў, іх аб’яднанняў і асацыіраваных членаў.

 Гісторыя 
Утворана 5—6 кастрычніка 1990 на XVII з’ездзе прафсаюзаў Беларусі, які абвесціў сябе I з’ездам ФПБ і прыняў Статут ФПБ. З’яўляецца правапераемніцай Беларускай рэспубліканскай рады прафесійных саюзаў. Вышэйшы орган ФПБ — З’езд, вышэйшы кіруючы орган у перыяд паміж з’ездамі — Савет ФПБ, у перыяд паміж Пленумамі Савета ФПБ — яго Прэзідыум, у які ўваходзяць кіраўнікі буйных галіновых прафсаюзаў, абласных аб’яднанняў прафсаюзаў, прадстаўнікі нізавых прафсаюзных структур. Асноўны прынцып фарміравання кіруючых органаў ФПБ — прамое абранне на З’ездзе.

Старшыні нацыянальнага прафцэнтра:
 Уладзімір Ганчарык (1986—2001)
 Франц Вітко (2001—2002)
 Леанід Козік (2002—2014)
 Міхаіл Орда (з 2014—2024)
 Юрый Сянько (з 2024 года)

 Мэты 

Асноўнымі мэтамі дзейнасці Федэрацыі прафсаюзаў з’яўляюцца:
 павышэнне ўзроўню жыцця, матэрыяльнага дабрабыту членаў прафсаюзаў і членаў іх сем’яў;
 каардынацыя дзеянняў членскіх арганізацый па абароне працоўных і сацыяльна-эканамічных правоў і законных інтарэсаў сябраў прафсаюзаў, якія ўваходзяць у ФПБ;
 умацаванне салідарнасці і адзінства дзеянняў прафсаюзнага руху рэспублікі;
 удасканаленне і развіццё сістэмы сацыяльнага партнёрства, форм і метадаў узаемадзеяння прафсаюзаў (iх аб’яднанняў), наймальнiкаў (iх аб’яднанняў) i органаў дзяржаўнага кіравання.

 Ацэнкі 
Беларускі палітолаг Валерый Карбалевіч мяркуе, што адзяржаўленыя прафсаюзы Беларусі не абараняюць сацыяльных і працоўных правоў наёмных работнікаў. Ён паказвае ФПБ як перажытак савецкай таталітарнай сістэмы і адзначае, што яе задача палягае ў забеспячэнні палітычнай стабільнасці і лаяльнасці працоўных калектываўsvaboda.org.

 Членскія арганізацыі 
Федэрацыя прафсаюзаў Беларусі мае тэрытарыяльна-галіновую структуру. Тэрытарыяльныя аддзяленні ФПБ прысутнічаюць ва ўсіх абласцях Беларусі і ў сталіцы.

Галіновымі арганізацыямі ФПБ з'яўляюцца:
Беларускі прафсаюз работнікаў дзяржаўных і іншых устаноў
Беларускі прафсаюз работнікаў гандлю, спажывецкай кааперацыі і прадпрымальніцтва
Беларускі прафсаюз работнікаў хімічнай, горнай і нафтавай галін прамысловасці
Беларускі прафсаюз банкаўскіх і фінансавых работнікаў
Беларускі прафсаюз работнікаў аграпрамысловага комплексу
Беларускі прафсаюз работнікаў культуры, інфармацыі, спорту і турызму
Беларускі прафсаюз работнікаў аховы здароўя
Беларускі прафсаюз работнікаў лесу і прыродакарыстання
Беларускі прафсаюз работнікаў мясцовай прамысловасці і камунальна-бытавых прадпрыемстваў
Беларускі прафсаюз работнікаў будаўніцтва і прамысловасці будаўнічых матэрыялаў
Беларускі прафсаюз работнікаў энергетыкі, газавай і паліўнай прамысловасці
Беларускі прафсаюз работнікаў транспарту і камунікацый
Беларускі прафсаюз работнікаў сувязі
Беларускі прафсаюз работнікаў адукацыі і навукі
Беларускі прафсаюз работнікаў галін прамысловасці 

 Прэмія Федэрацыі прафсаюзаў Беларусі 
Гл. :Катэгорыя:Лаўрэаты прэміі Федэрацыі прафсаюзаў Беларусі
З 1989 года раз на два гады Федэрацыя прафсаюзаў Беларусі напярэдадні Першамая ўручае прэмію ў галіне літаратуры, мастацтва, журналістыкі і аматарскай творчасці. З 1989 года лаўрэатамі прэміі стала больш за 200 чалавек.

 Спасылкі 

 Афіцыйны сайт 


Катэгорыя:1990 год у Беларусі